4. ΒΑΣΙΛΙΚΟΝ ΔΙΑΤΑΓΜΑ της 24 Μαρτ. /4 Απρ. 1952 (ΦΕΚ Α΄ 84) Περί οργάνων διοικήσεως και λογιστικού συστήματος του Ταμείου Αλληλοβοηθείας Αξιωματικών και Ανθυπασπιστών του Στρατού της Ξηράς. Έχοντες υπ΄ όψιν: α)Το άρθρ. 2 παρ. 6 και το άρθρ. 9 παρ. 6 του Α.Ν. 1840/51 «περί τροποποιήσεως και συμπληρώσεως των περί Ταμείου Αλληλοβοηθείας Αξιωματικών και Ανθυπασπιστών του Στρατού της Ξηράς διατάξεων». β)Την υπ΄ αριθ. 111/52 γνωμάτευσιν του Συμβουλίου Επικρατείας. γ)Προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Διοικητικόν Συμβούλιον Άρθρ.1.-1.Το Διοικητικόν Συμβούλιον του Τ.Α.Α.Σ. ασκεί την διοίκησιν αυτού, διαχειρίζεται    τας     υποθέσεις    του    και     την      περιουΣελ. 1531 Ταμείο Αλληλοβοηθείας Στρατού Ξηράς 36.Σ.γ.1-4 σίαν του εν γένει, εποπτεύει επ΄ αυτού και ελέγχει την όλην λειτουργίαν του και είναι υπεύθυνον έναντι του Υπουργού Εθνικής Αμύνης δια την πιστήν εφαρμογήν των διεπόντων το Ταμείον Νόμων και την ακριβή εκτέλεσιν των υποχρεώσεών του. Την άσκησιν της διοικήσεως και διαχειρίσεως της περιουσίας και των υποθέσεων του Ταμείου ενεργεί το Διοικητικόν Συμβούλιον ως Σώμα. Τα μέλη αυτού, πλην του Προέδρου, δεν δύνανται να επεμβαίνωσιν εις την εσωτερικήν υπηρεσίαν του Ταμείου, εκτός των περιπτώσεων, δι΄ ας έχει εκδοθή απόφασις του Δ.Σ. ή έγγραφος ή προφορική εντολή του Προέδρου περί εκτελέσεως ειδικής υπηρεσίας υπό τινος των μελών του Δ.Σ. Εν τούτοις, εάν μέλος τι του Δ.Σ. αντιληφθή άτοπον τι ή οτιδήποτε άλλο αντικείμενον εις την τάξιν ή τα συμφέροντα του Ταμείου και των μετόχων, αναφερει περί τούτου αμέσως εις τον Πρόεδρον του Δ.Σ. Ο Πρόεδρος του Δ.Σ. εκδίδει τας διαταγάς του επί της αναφοράς ταύτης και αναφέρει περί τούτου εις το Δ.Σ. και εις την πρώτην τούτου συνεδρίασιν. 2.Το Δ.Σ. συγκαλείται δια προσκλήσεως του Προέδρου αυτού εις τακτικήν μεν συνεδρίασιν ανά 15νθήμερον, εκτάκτως δε οσάκις κατά την κρίσιν του παρίσταται ανάγκη. 3. «Το Συμβούλιον θεωρείται εν απαρτία παρόντων κατά τας συνεδριάσεις τουλάχιστον τριών εν όλω εκ των μελών αυτού με συμμετοχήν του Προέδρου ή Αντιπροέδρου». Η παρ. 3 ετροποποιήθη ως άνω δια της υπ΄ αριθ. Φ. 870/35/923081 της 9/13 Ιουν. 1967 (ΦΕΚ Β΄ 392) απόφ. Υπ. Εθν. Αμύνης και Συντονισμού. 4.Αι αποφάσεις λαμβάνονται κατά πλειοψηφίαν υπερισχυούσης εν περιπτώσει ισοψηφίας της ψήφου του Προέδρου, διατυπούνται δε εις πρακτικά εις το προς τούτο τηρούμενον βιβλίον υπό του Τμηματάρχου του Διοικητικού, παρισταμένου κατά τας συνεδριάσεις ως Γραμματέως. Αύται είναι δια τας υπηρεσίας του Ταμείου υποχρεωτικώς εκτελεσταί. Αντίγραφα των πρακτικών τούτων υποβάλλονται εις το Υπουργείον Εθνικής Αμύνης (Γ.Ε.Σ.). 5.Καθήκοντα Εισηγητού του Δ.Σ. εκτελεί ο Διευθυντής του Τ.Α.Α.Σ., όστις συμμετέχει εις τας συνεδριάσεις αυτού άνευ ψήφου. 6.Το Δ.Σ. βάσει των κεκανονισμένων δικαιολογητικών αποφασίζει δια την χορήγησιν βοηθήματος, αναθεώρησιν ή αναπροσαρμογήν απονεμηθέντος τοιούτου, επιστροφήν κρατήσεων δια τους μη δικαιουμένους βοηθήματος και επιστροφάς αχρεωστήτως εισπραχθέντων παρ΄ αρχής ή ατόμων. Σελ. 1532 7.Καθορίζει τον τόκον οφειλών τρίτων προς το Ταμείον, συμφώνως προς τον εκάστοτε ισχύοντα προεξοφλητικόν τόκον. 8.Το Δ.Σ. δύναται δι΄ αποφάσεώς του να αναθέτη εις τους Συμβούλους την εκτέλεσιν ειδικής υπηρεσίας ή την επίβλεψιν και παρακολούθησιν των εργασιών τμήματός τινος επί ωρισμένον χρονικόν διάστημα. Διευθυντής του Τ.Α.Α.Σ. Άρθρ.2.-1.Ο Διευθυντής του Τ.Α.Α.Σ. είναι όργανον του Διοικητικού Συμβουλίου και του Προέδρου και υπεύθυνος των αποφάσεων αυτών. 2.Μελετά και εισηγείται εις το Δ.Σ. πάσαν υπόθεσιν εφ΄ ης απαιτείται απόφασις ή γνωμοδότησις αυτού. 3.Παρασκευάζει μετά των αρμοδίων Υπηρεσιών του Ταμείου τας απαιτουμένας προτάσεις δια την λήψιν των δεόντων μέτρων και αποφάσεων του Διοικητικού Συμβουλίου προς εκτέλεσιν του σκοπού του Ταμείου. 4.Καταρτίζει επί τη βάσει των συζητητέων υποθέσεων εν εκάστη συνεδριάσει την Ημερησίαν Διάταξιν αυτής, αντίγραφον της οποίας αποστέλλει εις τα μέλη του Δ.Σ. είκοσι τέσσαρας ώρας τουλάχιστον προ της συνεδριάσεως. 5.Διεξάγει ιδίω ονόματι πάσαν υπόθεσιν αφορώσαν το Ταμείον εφ΄ ης δεν απαιτείται ρητή κατά τας κειμένας διατάξεις απόφασις του Δ.Σ. ή του Προέδρου αυτού. 6.Μελετών την καθ΄ όλου λειτουργίαν του Ταμείου προκαλεί την προσοχήν του Δ.Σ. επί παντός όπερ δύναται να εξασφαλίση βελτίωση και προαγάγη τα συμφέροντα του Ταμείου. 7.Μελετά και ρυθμίζει επί το μεθοδικώτερον την λειτουργίαν των υπ΄ αυτόν Υπηρεσιών και οργάνων του Ταμείου. 36.Σ.γ.4 Ταμείο Αλληλοβοηθείας Στρατού Ξηράς 8.Επιμελείται της τηρήσεως υπό του Προσωπικού του Ταμείου των εκάστοτε κειμένων διατάξεων, Νόμων, Β.Δ/των και υπουργικών διαταγών περί Τ.Α.Α.Σ., της εκτελέσεως των αποφάσεων του Δ.Σ., των Διαταγών και οδηγιών του Προέδρου, της ενημέρου τηρήσεως των Λογιστικών και λοιπών βιβλίων, της ταχείας εισπράξεως των δικαιωμάτων του Ταμείου και της καταβολής των δικαιωμάτων των βοηθηματούχων Μετόχων. 9.Ευθύνεται δια την ταχείαν διεκπαιραίωσιν των υποθέσεων των Μετόχων. 10.Εισηγείται εις το Δ.Σ. εντός του μηνός Ιουλίου εκάστου έτους τον ετήσιον Ισολογισμόν του Ταμείου μετά της επ΄ αυτού εκθέσεώς του. 11.Καταθέτει και αναλαμβάνει παρά των Δημοσίων και Στρατιωτικών Ταμείων, Στρατιωτικών Διαχειρίσεων Χρηματικού, Δημοσίων Αρχών, Τραπεζών κλπ. δια των Ταμιών και λοιπών αρμοδίων οργάνων του Μετοχικού Ταμείου Στρατού χρηματικά ποσά και αξίας. 12.Θεωρεί δια της υπογραφής ή μονογραφής του τα βιβλία του Ταμείου, όπου απαιτείται τοιαύτη. 13.Υπογράφει την τρέχουσαν αλληλογραφίαν του Ταμείου. 14.Θεωρεί δια της υπογραφής του απάσας τας εντολάς πληρωμών και τα αποδεικτικά εισπράξεων. Ουδεμία εντολή πληρωμής εκτελείται άνευ υπογραφής ταύτης παρά του Διευθυντού. Πάσα εντολή πληρωμής δέον να στηρίζεται εις απόφασιν του Δ.Σ. κατά τα εν τω άρθρ. 1 οριζόμενα. 15.Εποπτεύει επί της καθ΄ όλου λειτουργίας του Τ.Α.Α.Σ. και προΐσταται άπαντος του εις το Ταμείον υπηρετούντος προσωπικού, εφ΄ ου ασκεί την υπό των σχετικών διατάξεων δικαιοδοσίαν του. 16.Εν εκάστη συνεδριάσει υποβάλλει τω Δ.Σ. και προηγουμένως εις τον Πρόεδρον πάσαν σοβαράς φύσεως Διαταγήν, έγγραφον ή πληροφορίαν αφορώσαν το Ταμείον ως και κατάστασιν υπογεγραμμένην και υπό του Τμηματάρχου Λογιστικού περί της Ταμειακής εν γένει κινήσεως του Ταμείου, κατά το χρονικόν διάστημα το μεσολαβούν μεταξύ δύο συνεδριάσεων. 17.Τον Διευθυντήν απόντα ή κωλυόμενον αναπληροί έτερος Αξιωματικός οριζόμενος υπό του Υπουργού Εθνικής Αμύνης. Λογιστικόν σύστημα Άρθρ.3.-Λογιστικόν σύστημα δια την τήρησιν των λογαριασμών του Τ.Α.Α.Σ. καθορίζεται το διπλογραφικόν τοιούτον Τραπεζικής μορφής. Απολογισμοί-Ισολογισμοί-Προϋπολογισμοί Άρθρ.4.-1.Ο Ισολογισμός του Τ.Α.Α.Σ. κλείεται την 30ην Ιουνίου εκάστου έτους συντασσόμενος συμφώνως προς τας εκάστοτε ισχυούσας διατάξεις της Νομοθεσίας του Ταμείου. 2.Βάσει των προσωρινών Ισοζυγίων της 30ης Ιουνίου εκάστου έτους συντάσσεται παρά της αρμοδίας Υπηρεσίας του Ταμείου ο Απολογισμός επί των αποτελεσμάτων της ληξάσης χρήσεως, όστις και υποβάλλεται εντός του μηνός Ιουλίου μετά των σχετικών συγκριτικών και αναλυτικών Πινάκων εις το Δ.Σ. δια λεπτομερούς εκθέσεως του Διευθυντού περιλαμβανούσης και τα κατά την κρίσιν του ληπτέα μέτρα δια παν προκύπτον ζήτημα σχετικόν με τα αποτελέσματα της χρήσεως και την εξέλιξιν της οικονομικής καταστάσεως και του σκοπού του Ταμείου. 3.Μετά την υπό του Δ.Σ. λαμβανομένην απόφασιν καταρτίζεται ο Γενικός Ισολογισμός επί των αποτελεσμάτων της ληξάσης χρήσεως. 4.Ο Ισολογισμός μετά των αναλυτικών Πινάκων και εκθέσεων του Διευθυντού, τίθεται υπ΄ όψιν του Δ.Σ. μετά δε την υπ΄ αυτού έγκρισιν υποβάλλεται εις Υπουργείον Εθνικής Αμύνης εντός του μηνός Αυγούστου. 5.Ο Υπουργός Εθνικής Αμύνης εντός 15θημέρου από της εις αυτόν υποβολής συγκροτεί δια διαταγής του τριμελή Εξελεγκτικήν Επιτροπήν εξ Ανωτέρων Αξ/κών προς έλεγχον του Ισολογισμού του λήξαντος έτους. 6.Η Εξελεγκτική Επιτροπή προβαίνει καθ΄ οιονδήποτε ήθελε κρίνει προσφορώτερον τρόπον εις την λήψιν των απαραιτήτων στοιχείων προς έλεγχον του Ισολογισμού και της Υπηρεσίας του Τ.Α.Α.Σ. υποχρεουμένων άμα των οικείων Στρατιωτικών Αρχών να παρέχωσιν αυτή πάσαν αιτουμένην σχετικήν με το Τ.Α.Α.Σ. πληροφορίαν. 7.Η Επιτροπή εντός 20ημέρου από της εκδόσεως της σχετικής περί της συστάσεώς της Διαταγής υποβάλλει εις τον Υπουργόν Εθνικής Αμύνης την έκθεσιν αυτής. 8.Ο Υπουργός Εθνικής Αμύνης εκδίδει την απόφασιν αυτού επί του Ισολογισμού και διατάσσει την εις την Εφημερίδα της Κυβερνήσεως δημοσίευσιν αυτού και την απαλλαγήν του Δ.Σ. από της ευθύνης και την λήψιν ενδεχομένως των ενδεικνυομένων μέτρων δια την καλυτέραν εξέλιξιν του Ταμείου και του επιδιωκομένου υπ΄ αυτού σκοπού. 9.Κατά μήνα Μάϊον εκάστου οικονομικού έτους υποβάλλεται ο Προϋπολογισμός ο οποίος δεν εκτελείται εάν προηγουμένως δεν εγκριθή παρά του Υπουργού Εθνικής Αμύνης. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 1533 Ταμείο Αλληλοβοηθείας Στρατού Ξηράς 36.Σ.γ.4 